Tanya Sloan

Tanya Sloan on kuvitteellinen henkilö ja sankari Power Rangers -universumissa, joka on esiintynyt televisiosarjoissa Mighty Morphin Alien Rangers, Power Rangers Zeo ja Power Rangers Turbo.Power Rangers -televisiosarjan viralliset sivut (Zeo)  Lisätty 9.1.2013Power Rangers -televisiosarjan viralliset sivut (Turbo)  Lisätty 9.1.2013 Hän oli myös yksi päähenkilöistä Power Rangers -elokuvassa Power Rangers turbovaihteella. Tanya Sloan nähtiin ensimmäisen kerran afrikkalaisen heimon luona, koska hänen vanhempansa olivat amerikkalaisia tutkimusmatkailijoita.Mighty Morphin Alien Rangers: Jakso 9; "Hogday Afternoon I" Vuoden 1996 joulun aikaan Tanyan nähtiin viettävän myös kwanzaa-juhlaa.Power Rangers Zeo: Jakso 32; "A Season to Remember" Tanya oli Power Rangers -sarjan historiassa ensimmäinen keltainen ranger, jonka rangerasuun kuului hame. Hän oli myös toinen afrikkalaiset sukujuuret omannut keltainen ranger. Ensimmäinen oli hänen edeltäjänsä Aisha Campbell sarjassa Mighty Morphin Power Rangers. Tanyaa näytteli Nakia Burrise.

Hahmon historia
 Mighty Morphin Alien Rangers 
Sarjan Mighty Morphin Power Rangers viimeisessä jaksossa paha Master Vile oli Orb of Doomin avulla onnistunut siirtämään Maapallon ajassa taaksepäin. Sen seurauksena Power Rangereista oli tullut lapsia eivätkä he pystyneet enää käyttämään voimiaan.Mighty Morphin Power Rangers: 3. tuotantokausi; "Rangers in Reverse" Sen vuoksi minisarjassa Mighty Morphin Alien Rangers viisi heistä lähetettiin portaalin läpi etsimään viittä Zeokristallin palasta, jotka yhdessä pystyivät palauttamaan Maapallon oikeaan aikaan.Mighty Morphin Alien Rangers: Jakso 6; "Water You Thinking?" Silloisen keltaisen rangerin Aisha Campbellin tutkimusmatka johti hänet afrikkalaiseen kylään, jonka lähistöllä asuneet eläimet olivat alkaneet hyökätä oudon kulkutaudin takia kyläläisten kimppuun. Tanya Sloan tapasi nuoren Aishan ja pelasti hänet leijonan hyökkäykseltä.Mighty Morphin Alien Rangers: Jakso 9; "Hogday Afternoon I" Sen jälkeen Tanya johdatti Aishan kylänvanhimpana toimineen Ashallan luo. Aisha sai myös Zeokristallin palasensa häneltä. Sen sijaan, että Aisha olisi palannut keltaiseksi rangeriksi hän päätti jäädä Afrikkaan auttamaan eläimiä kulkutaudista parantumisessa. Tanya suostui lähtemään Aishan tilalla Angel Groveen Zeokristallin palan kanssa. Kun Zeokristalli palautti Maan oikeaan aikaan, Tanyasta tuli muiden rangereiden mukana teini-ikäinen.Mighty Morphin Alien Rangers: Jakso 10; "Hogday Afternoon II" 

 Power Rangers Zeo 
Tanya tunsi itsensä kaikkein kokemattomimmaksi, joten hän tarjoutui antamaan Zeokristallin palasensa Billy Cranstonille. Billy ei kuitenkaan ottanut sitä vastaan, joten Tanyasta tuli Zeo Ranger II.Power Rangers Zeo: Jakso 2; "A Zeo Beginning II" Sen jälkeen Tanya joutui taistelemaan pahan Machine Empiren hyökkäyksiä vastaan ja samalla totuttautumaan asumaan orpona Angel Grovessa. Tanya oppi kuitenkin nopeasti uuden elämäntapansa ja alkoi harjoitella myös itsepuolustuslajeja sekä Tommy Oliverin että Adam Parkin kanssa.Power Rangers Zeo: Jakso 4; "Target Rangers"Power Rangers Zeo: Jakso 8; "The Puppet Blaster" Tanya muutti väliaikaisesti asumaan Katherine Hillardin luo, joka myös auttoi häntä Angel Groven lukioon ilmoittautumisessa. 

Tanya alkoi melkein heti tapailla hänen uuden koulunsa baseballpelaajaa Shawnia. Tanyalle selvisi, että Shawn aikoi huijata matematiikan kokeessa, mutta sai lopulta Shawnin muuttamaan mielensä.Power Rangers Zeo: Jakso 3; "The Shooting Star" Myöhemmin he alkoivat riidellä ja lopulta myös erosivat, kun Tanya osoittautui luontaiseksi lahjakkuudeksi baseballissa ja liittyi syöttäjänä Angel Groven lukion joukkueeseen.Power Rangers Zeo: Jakso 6; "Rangers in the Outfield" Myöhemmin Shawn oli mustasukkainen Tanyan ja Adamin välisestä ystävyydestä, mutta lopulta he sopivat riitansa ja pysyivät ystävinä.Power Rangers Zeo: Jakso 26; "Game of Honor" Tanya oli myös hyvä laulaja. Hänen tekemänsä musiikkivideo herätti kykyjenetsijän mielenkiinnon ja Tanyalle tarjottiin jopa levytyssopimusta. Tanya kuitenkin kieltäytyi, koska tunsi velvollisuuksiensa rangerina olleen paljon musiikkiuraa tärkeämpiä.Power Rangers Zeo: Jakso 25; "Song Sung Yellow" Myöhemmin Tommy pyysi Tanyalta apuopetusta, kun hän kuuli joutuvansa koko luokan eteen laulamaan. Queen Machina sai kaksikon loitsun alaisiksi, jonka jälkeen heidän puheensa muuttui tahattomasti lauluksi.Power Rangers Zeo: Jakso 46; "Another Song and Dance"

Tanya ohjasi zordinaan hieman Dogū-patsasta muistuttanutta Zeozord II:ta. Hänen zordinsa antoi myös Zeo Megazordille kyvyn käyttää taistelukypärää nimeltä Zeo II Battle Helmet: Zeo Rocket Power. Myöhemmin Tanya sai vielä käyttöönsä humanoidirobottia muistuttaneen Super Zeo Zord II:n.Power Rangers Zeo: Jakso 34; "A Golden Homecoming" Myöhemmin paljastui, että Tanyan oikeat vanhemmat olivat amerikkalaisia tutkimusmatkailijoita, jotka olivat aiemmin jättäneet hänet Afrikkaan siksi aikaa, kun he olivat itse etsimässä kadonnutta Auric-patsasta tarunomaiselta Mysterio-saarelta. Kun Tanya sai kirjeen Aishalta ja entiseltä heimoltaan, hän pystyi löytämään ja pelastamaan kadonneet vanhempansa. Hänelle myös selvisi, että Auric-patsaassa asui jättimäinen olento Auric the Conqueror, jonka hän antoi kultaisena rangerina toimineen Jason Lee Scottin valvontaan. 

 Power Rangers turbovaihteella 
Kun rangereille elokuvassa Power Rangers turbovaihteella selvisi ilkeän avaruusmerirosvo Divatoxin suunnittelevan voimakkaan Maligore-hirviön herättämistä ja sen kanssa avioliiton solmimista, Tanya sai muiden rangereiden kanssa käyttöönsä uudet turbovoimat, joilla hänestä tuli Keltainen Turbo Ranger. Lisäksi hän sai uudeksi zordikseen Dune Star Turbozordin. Tanya seurasi muiden rangereiden mukana Divatoxia myyttiselle Muranthias-saarelle, jolla Maligore asui. Saarella rangerit onnistuivat pilaamaan Divatoxin suunnitelmat, kun he tuhosivat Maligoren uudella Turbo Megazordillaan.Power Rangers turbovaihteella

Lähteet

Aiheesta muualla
 Power Rangersin viralliset sivut 
 Tanya Sloan rangercentral.comissa (Zeo) 
 Tanya Sloan rangercentral.comissa (Turbo) 

Luokka:Power Rangersin hahmot
Luokka:Power Rangers Zeo
Luokka:Power Rangers Turbo
Luokka:Televisiohahmot